《呈李之仪》
宋代·贺铸

淹卧疲筋快晓晴，屋头相报鹁鸪鸣。
病侵老境可怜许，春入故园何似生。
坐想兰亭通曲水，行闻上已接清明。
明年强健陪嘉集，定夺三觥赋不成。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。